На основу члана 92. Закона о буџетском систему („Службени гласник РС“, број 54/09, 73/10, 101/10, 101/11, 93/12, 62/13, 63/13, 108/13, 142/14, 68/15 и 103/15) и члана 37. Статута Града Ниша („Службени лист Града Ниша“, број 88/08), и сагласности Државне ревизорске институције број 400-951/2016-04 од 21.01.2016. године, Скупштина Града Ниша, на седници \_\_\_\_\_\_\_\_\_\_\_\_\_\_\_\_, доноси

**О Д Л У К У**

**о ангажовању предузећа за ревизију ради екстерне ревизије завршног рачуна буџета Града Ниша за 2015. годину**

Члан 1.

 Овом одлуком регулише се ангажовање предузећа за ревизију финансијских извештаја који чине садржај завршног рачуна буџета Града Ниша за 2015. годину.

Члан 2.

 За финансијске извештаје, који чине садржај завршног рачуна буџета Града Ниша за 2015. годину и који подлежу ревизији, ангажоваће се предузеће за ревизију у складу са законом којим се уређује рачуноводство и ревизија.

Члан 3.

 Предузеће ангажовано за ревизију финансијских извештаја завршног рачуна буџета Града Ниша за 2015. годину, мора испуњавати услове за обављање послова ревизије финансијских извештаја, прописане законом којим се уређује рачуноводство и ревизија.

Члан 4.

 Поступак јавне набавке за избор предузећа за екстерну ревизију финансијских извештаја спровешће се у складу са прописима који регулишу јавне набавке.

Члан 5.

 Плаћање услуге екстерне ревизије вршиће се из средстава буџета Града Ниша за 2016. годину.

Члан 6.

 За спровођење ове одлуке задужује се Управа за финансије, изворне приходе локалне самоуправе и јавне набавке.

Члан 7.

 Ова одлука ступа на снагу наредног дана од дана објављивања у „Службеном листу Града Ниша“.

Број:\_\_\_\_\_\_\_\_\_\_\_\_\_\_\_\_\_\_\_\_

У Нишу,\_\_\_\_\_\_\_\_\_\_\_\_\_\_\_\_\_

СКУПШТИНА ГРАДА НИША

 Председник

 Проф.др Миле Илић

**О б р а з л о ж е њ е**

 Чланом 92. Закона о буџетском систему („Службени гласник РС“, број 54/09, 73/10, 101/10, 101/11, 93/12, 62/13, 63/13, 108/13, 142/14, 68/15 и 103/15) прописано је да завршни рачуни буџета локалних власти подлежу екстерној ревизији и да ревизију врши Државна ревизорска институција, а да изузетно, екстерну ревизију завршог рачуна буџета локалних власти, уз сагласност Државне ревизорске институције, може да обави лице које испуњава услове за обављање послова ревизије финансијских извештаја прописане законом којим се уређује рачуноводство и ревизија.

 Управа за финансије, изворне приходе локалне самоуправе и јавне набавке обратила се Државној ревизорској институцији дописом број 11-78/2016 од 15.01.2016. године, са захтевом да ову управу обавести да ли је годишњим програмом ревизије планирана екстерна ревизија завршног рачуна буџета Града Ниша за 2015. годину, те да уколико то није случај, да сагласност да екстерну ревизију обави лице које испуњава услове за обављање послова ревизије финансијских извештаја прописане законом којим се уређује рачуноводство и ревизија.

 Државна ревизорска институција је дописом број 400-951/2016-04 од 21.01.2016. године обавестила Управу за финансије, изворне приходе локалне самоуправе и јавне набавке да даје сагласност да екстерну ревизију завршног рачуна буџета Града Ниша за 2015. годину обави друго лице које испуњава услове за обављање послова ревизије финансијских извештаја прописане законом којим се уређује рачуноводство и ревизија, на основу одлуке скупштине локалних власти.

 С обзиром на висину процењених средстава која ће бити неопходна за плаћање услуга екстерне ревизије, биће спроведен одговарајући поступак у складу са прописима који регулишу јавне набавке, што је у надлежности Управе за финансије, изворне приходе локалне самоуправе и јавне набавке.

 Средства за плаћање услуга екстерне ревизије обезбеђена су Одлуком о буџету Града Ниша за 2016. годину („Службени лист Града Ниша“, број 98/15).

 Због неопходности спровођења поступка јавне набавке, као и прописаних рокова за подношење завршног рачуна, предлаже се ступање на снагу ове одлуке наредног дана од објављивања у „Службеном листу Града Ниша“.

УПРАВА ЗА ФИНАНСИЈЕ, ИЗВОРНЕ ПРИХОДЕ ЛОКАЛНЕ

САМОУПРАВЕ И ЈАВНЕ НАБАВКЕ

 НАЧЕЛНИК

Миљан Стевановић